Πρόγνωση λοίμωξης SARS-COV-2 σε άτομα με σακχαρώδη διαβήτη. Μελέτη ανασκόπησης
Creators: name: Τσετινέ, Αναστασία Θεόδωρου
Publisher: name: Aristotle University of Thessaloniki
Year: 2022
Subjects: SARS-CoV2
COVID-19
Σακχαρώδης διαβήτης
Πρόγνωση
Μελέτη ανασκόπησης
Diabetes Melitus
Prognosis
Systematic review

description: Από τα τέλη του 2019 ανιχνεύθηκε στη Wuhan, της επαρχίας Hubei στην Κίνα, ένας νέος ιός ως η παθογόνος αιτία ενός ανησυχητικού αριθμού περιστατικών, τα οποία χρειάστηκαν να νοσηλευτούν λόγω σοβαρής πνευμονίας, που ονομάστηκε SARS-CoV-2. Η νόσος ονομάστηκε COVID-19, δηλαδή η νόσος από το στέλεχος του κορονοϊού που απομονώθηκε το 2019. Από την αρχή της πανδημίας φάνηκε πως συγκεκριμένες ομάδες ασθενών με νόσο COVID-19 είχαν αυξημένη πιθανότητα να νοσήσουν σοβαρά ή και να χάσουν τη ζωή τους. Μέχρι σήμερα έχουν νοσήσει 257.400.000 άτομα και έχουν χάσει τη ζωή τους 5.300.000 από τις άμεσες και έμμεσες επιπλοκές της νόσου. Ο Σακχαρώδης Διαβήτης (ΣΔ), o οποίος αναφέρεται στις ομάδες αυξημένου κινδύνου για σοβαρή λοίμωξη COVID-19, είναι μια από τις πιο επικρατούσες, χρόνιες, νοσογόνες καταστάσεις με καταστροφικές πολυοργανικές συνέπειες και σημαντική ανασοκαταστολή. Έτσι, ο διαβητικός ασθενής μπορεί λόγω του ίδιου του σακχαρώδη διαβήτη, να ανήκει σε παραπάνω από μια ομάδες κινδύνου συγχρόνως και ως εκ τούτου να κινδυνεύει ακόμη περισσότερο. Αυτή η δυσμενέστερη πρόγνωση πιθανότατα συνδέεται με τις συννοσηρότητες αλλά και με άλλους παράγοντες κινδύνου που συχνά παρουσιάζονται ταυτόχρονα με τον σακχαρώδη διαβήτη, αλλά επιπλέον και με τον γλυκαιμική ρύθμιση. Η αλληλεπίδραση μεταξύ διαβήτη και COVID-19 είναι περίπλοκη και αμφίδρομη, με τη νόσο COVID-19 να προκαλεί υπεργλυκαιμία αφενός, αλλά και η υπεργλυκαιμία να προκαλεί χειρότερη έκβαση της COVID-19 από την άλλη. Υπάρχουν πολλές μελέτες που αποκάλυψαν τη σχέση μεταξύ της σοβαρής εκδήλωσης της νόσου COVID-19 και του σακχαρώδη διαβήτη. Σε αυτή τη μελέτη ανασκόπησης γίνεται μια προσπάθεια συλλογής των ως τώρα δεδομένων, προκειμένου να διερευνηθεί η συσχέτιση μεταξύ του σακχαρώδους διαβήτη και της πρόγνωσης σε ασθενείς που έχουν μολυνθεί από τον ιό SARS-CoV-2. Η μέθοδος με την οποία έγινε η βιβλιογραφική αναζήτηση ήταν η ανίχνευση στις ιατρικές βάσεις δεδομένων – κυρίως PubMed και Google Scholar – για δημοσιευμένα άρθρα στην αγγλοσαξωνική γλωσσα που περιέχουν λέξεις-κλειδιά που σχετίζονται με το θέμα της ανασκόπησης, εστιάζοντας κυρίως σε αυτά που δημοσιεύτηκαν το 2021. Ανάμεσα σε αυτά εντοπίσθηκαν και επιλέχθηκαν αρκετά άρθρα τα οποία συνέβαλαν στη γνώση του συγγραφέα για το θέμα της ανασκόπησης, ενώ οι βιβλιογραφικές παραπομπές τους χρησιμοποιήθηκαν ως επιπλέον πήγες πληροφοριών.
description: Since the end of 2019, a new virus has been identified in Wuhan, Hubei Province, China, as the pathogenic cause of an alarming number of cases that need to be treated for severe pneumonia, called “Severe Acute Respiratory Syndrome Coronovirus-2(SARS-CoV-2 ). The disease was named COVID-19, ie a disease from the coronavirus strain that was isolated in 2019. Diabetes mellitus (SD), which refers to the groups at increased risk for severe COVID-19 infection, is a chronic disease with devastating consequences on many organs and systems of the human body. Thus, the diabetic patient may due to the SD itself belong to more than one risk group at a time and therefore be even more at risk. This more unfavorable prognosis is likely to be associated in addition to comorbidities and other risk factors that are commonly present with both diabetes mellitus and glycemic control. The interaction between diabetes and COVID-19 is complex and reversible, with COVID-19 inducing hyperglycemia on one side, but hyperglycemia inducing worse COVID-19 outcomes on the other. There are multiple studies which revealed the connection between severe COVID-19 and Diabetes Mellitus. This review is an attempt to collect the data known to present, in order to investigate the association between Diabetes Mellitus and the prognosis in patients infected by SARS-CoV-2 virus. The method used in the literature search was to search medical databases - mainly PubMed and Google Scholar - for published articles in the English language containing keywords related to the subject of the review, focusing mainly on those published in 2021. Among them, several articles were identified and selected which contributed to the author's knowledge of the subject of the review, while their bibliographic references were used as additional information.